Aalborg Stiftstidende, 1828-02-25
Brudstykker af politiske Journal. Januar-Heftet af "Politisches Journal, har en Oversigt af Aaret 1827, af hvilken vi troe at burde meddeele dem af vore Læsere, som ei holde bemeldte Tidsskrivt, enkelte Fragmenter, saavidt Rummet vil tilstede os det, og saavidt de kunne kaste end mere Lys paa vor Tids Periodes Begivenheder og tænde Forhaabningernes Fakkel for en bedre Fremtid. "Menneskevennen tør ved Slutningen af Aaret 1825 overlade sig til det glade Haab, at i det Næstfølgende de Opgaver ville blive løste, som ere at ansee som den nyeste Histories Resultater. - Disse ere følgende: Ende paa den tyrkisk-græske Krig og Grundfæstelse af en bestemt Sikkerheds og Rets=Tilstand for den nye græske Stat, skulde det end være under Portens nominelle Overherredømme. - - Formelig Anerkjendelse af de nye americanske Stater fra Spaniens og alle europæiske Magters Side. - Gjenoprettelse af Rolighed og Orden i Spanien under et fornuftigt, med Tids=Aanden overeensstemmende Regieringsystem. - Undertrykkelse af Jesuitismens og Congregationernes Uvæsen i Spanien og Frankrig og en Tingenes Orden gjenoprettet, som ogsaa i sidstnævnte Land kan bringe Monarhiet i Harmonie med Nationens Ønsker og Tarv, hvorhen efter al Sandsynlighed Resultatet af de nye Valg vil føre. (Dette have vi tildeels allerede seet gaae i Opfyldelse.) - Da er den store Kamp imellem den gamle og den nye Tid, imellem Ultraismens og Liberalismens Extremer tilende, da aabner sig en nye Periode fuld af gyldne Forhaabninger for Jordkloden, Forhaabninger, som ere saameget større, som love saameget mere, som de ei mere indskrænke sig til et System af europæiske Stater med underordnede Colonier, men ville omfatte et Verdens Statsystem, som ved den seeneste uendelig vigtige Opfindelse, og derved lettede Communicationsmiddel vil see sig hævet til en Omtuskning af Frembringelser og Jdeer, som der hidtil neppe engang har funden Sted i de tæt til hinanden grændsende Stater i det lidet Europa. - De tre største Pladse i dette Verdens-Forbindelses og VerdensForædlings System ere forbeholdte Rusland, Storbrittannien og Nordamerica. - Det første Riges uhyre Omfang som strækker sig over det hele østlige Europa, det nordlige Asien og over det stille Hav ind i America, bliver endnu udvidet ved nye Erobringer i Persien, hvilke have saamegen mere Vigtighed, som de aldeles svække og underlægge Ruslands Jndflydelse denne Mellemmagt mellem det russiske og det brittisk-indiske Rige. J Øieblikket, da Freds=Preliminarierne bleve afsluttede, truedes allerede temmelig nær Hovedstaden Teheran; Tiflis vil nu blive en af Asiens første Handelstæder; Handelen med Buchariet og det indre Asien vil vinde fordobblet Vigtighed, og disse sidste Erobringer ville bane en nye og for Tyrkerne den allerfarligste Vei gjennem Lille-Asien til den Erobring af Constantinopel som tidlig eller sildig er uundgaaelig. -Men de vigtigste Erobringer gjorde det russiske Keiserrige og den nordamericanske Fristat indenfor deres egne Grændser, hvor Befolkning, Cultur, Velstand, indvortes Rigdom have gjort Kjempeskridt. Dertil kommer den stedse tiltagende indre Communication i Nordamerica, og dets Befolknings og Culturens stedsevarende Fremrykning imod det stille Havs Kyster, dets mægtige Jndflydelse paa de nye americanske Stater, særdeles i den nordlige Halvdeel af den nye Verden, og de Kjempeskridt, som Jndustrie og Handel, Coffardie og Krigs-Marine kappes med hinanden om at gjøre.